Një yll i kinematografisë hyn në garën politike - 2003-08-11
Arnoldi, ashtu siç njihet ai nga admiruesit e tij, shpreson të ndjekë hapat e një tjetër aktori, që më pas u bë politikan i shquar, atë
Një nga filmat e tij më të njohur është "Terminator". Tani Arnold Shvarcenegeri kërkon t'i japë fund karrierës politike të guvernatorit të Kalifornisë Gray Davis dhe ta zëvendësojë atë. Por ndryshe nga rolet e tij në filma, Arnold Shvarcenegerit do t'i duhet të konkurojë për këtë rol, gjë për të cilën thotë se është i gatshëm. - tha aktori me shaka. Kandidatura e Shvarceneggerit po mbizotëron lajmet politike amerikane dhe ka tërhequr edhe vëmendjen e presidentit Bush. Arnold Shvarcenegeri është i fundit në serinë e aktorëve të Hollivudit që kërkojnë të kalojnë nga skena kinematografike në atë politike. Ndoshta shembulli më i mirë është ai i Ronald Reganit. Ish aktori i filmave fitoi garën për guvernator të Kalifornisë në vitin 1966 dhe 14 vjet më vonë ai u zgjodh president i Shteteve të Bashkuara. David Lajtmën i gazetës Harford Courant, i cili ftohet shpesh si analist në programet e Zërit të Amerikës, sheh një ngjashmëri midis ngjitjes në politikë të Ronald Reganit dhe përpjekjeve të tanishme të Arnold Shvarcenegerit. thotë analisti. Vëzhgues të tjerë e krahasojnë përpjekjen e Shvarcenegerit me ato të mundësit profesionist, Xhesi Ventura, i cili shfrytëzoi pakënaqësinë e votuesve, për t’u zgjedhur në postin e guvernatorit të Minesotës, në vitin 1998. Duke pasur parasysh edhe suksesin e politikanit të ri shumë pak të njohur Hauërd Din në garën presidenciale në radhët e Partisë Demokratike, disa analistë shohin një prirje të re në politikën amerikane. Analisti David Lightman thotë: ,- thotë analisti. Shumë analistë politikë thonë se me emrin e tij kaq të njohur dhe me problemet me të cilat po përballen demokratët në Kaliforni, Arnold Shvarcenegeri ka shumë shanse të fitojë në garën për guvernator, nëse më 7 tetor, zgjedhësit e Kalifornisë votojnë për shkarkimin e guvernatorit Gray Davis.// lk //